Solsidan (TV-serie)

Solsidan har flere betydninger

Solsidan er en svensk komiserie som gikk på TV4 fra 2010 til 2015, en kinofilm fra 2017 og igjen fra 2019. Serien handlet om Alex og Anna som venter sitt første barn og som har flyttet til Alex' barndomshjem i Solsidan i Saltsjöbaden. Alex prøvde å få Anna til å trives samtidig som han omgås barndomskameraten Fredde.

Første episode av andre sesong ble sett av  seere i Sverige.

 Hovedroller 
 Alexander «Alex» Löfström (spilt av Felix Herngren) er en 39 år gammel privatpraktiserende tannlege. Han er oppvokst på Solsidan i Saltsjöbaden utenfor Stockholm. Alex og vennegjengen omtaler gjerne hjemstedet som «Saltis». I første episode flytter Alex og samboeren Anna Svensson til «Saltis» der han har kjøpt sitt barndomshjem av sin mor, Margareta Löfström. I den første sesongen venter han og Anna barn; barnet blir født i siste episode av første sesong. Alex er detaljfokusert og svært opptatt av hva andre synes om ham. Han bor like ved sin beste venn Fredde Schiller og hans kone Michaela («Mickan»). Alex og Fredde var også barndomskamerater.

 Anna Svensson (Mia Skäringer) er skuespiller og samboeren til Alex Löfström. I første sesong har hun svangerskapspermisjon, i andre sesong begynner hun å jobbe som massør. Anna er ikke fra Saltsjöbaden, og føler seg ofte annerledes enn Mickan og hennes venninner. Hun gjør alt for å passe inn, men noen ganger prøver hun litt for mye.

 Fredrik «Fredde» Schiller (Johan Rheborg) er 39 år og jobber som fondsforvalter. Han bor i ett av de flotteste husene i Saltsjöbaden. Fredde er gift med Michaela, som kalles Mickan, og sammen har de barna Victor og Ebba. Han er bestevenn med Alex Löfström, en barndomsvenn som nylig flyttet tilbake til Solsidan med sin samboer Anna. Når Fredde blir interessert i noe, går han inn i det med liv og sjel, men av natur er han også en type som handler først og tenker etterpå. Han er svært statusbevisst og bruker ofte mye penger.

 Mikaela «Mickan» Schiller (Josephine Bornebusch) er gift med Fredde Schiller, Solsidans rikeste mann. Hun har foreldrepermisjon og er hjemme med deres ett år gamle datter Ebba, men driver også en virksomhet som designer barneklær. I likhet med Fredde er Mickan svært opptatt av status, og har som ambisjon å være «The first lady of Saltis». På det punktet blir hun imidlertid utfordret av sin venninne Lussan. I andre sesong flytter en annen av Freddes barndomskamerater tilbake til Saltsjöbaden. Det viser seg at han er sammen med Lussan, og at han er rikere enn Fredde.

 Ove Sundberg (Henrik Dorsin) er en gammel skolekamerat av Alex og Fredde. Ove er notorisk gjerrig, sosialt inkompetent og blottet for empati, og derfor skjønner han aldri hvordan han selv oppfattes av de andre. Han blir beskrevet som en skikkelig drittsekk. Alle prøver å unngå Ove, noe som ikke alltid er like lett. I første sesong ble Ove leder i den lokale golfklubben, men trakk seg fordi ansvaret ble for stort. Han er gift med den like usympatiske Anette.

 Anette Sundberg (Malin Cederbladh) er kona til Ove og en gammel skolevenninne av Fredde. Hun er like usympatisk som Ove, og når hun ikke får viljen sin tar hun ofte til tårene. Hun er også veldig invaderende og påtrengende. En annen ting hun har til felles med Ove er at hun er flink til å manipulere folk for å få det som hun selv vil, selv om det ofte betyr at hun tråkker på andre. I tredje sesong avslører hun at hun alltid har hatt et godt øye til Fredde.

 Mindre roller 
 Margareta Löfström (Mona Malm) er moren til Alex. Hun forstår ikke at Alex er blitt voksen, og kommer alltid innom Alex og Anna når det passer dårligst. I starten av fjerde sesong dør Margareta, og etter begravelsen finner Alex en liste der hun hadde skrevet hvordan hun ville ha begravelsen sin.

 Malmberg (Örjan Ramberg) var Alex' nabo da Alex vokste opp. Alex hater Malmberg over alt på jord, og Malmberg oppfører seg alltid ufint overfor Alex. I andre sesong ble Malmberg sammen med moren til Alex.

 Lussan, Mickans venninne – Rebecka Teper
Kristian Rapp – Jonas Karlsson
Palle, Annas bror – Magnus Krepper
Ludde – André Wickström
Victor – Carl Sjögren (sesong 1)
Ebba, den lille datteren til Alex og Anna – Ester Granholm/Otilia Anttila

 Episodeliste 
 Sesong 1 (2010) 
 Episode nr.  Beskrivelse av episoden   Dato vist på TV1  Alex og Anna flytter til Alex' barndomshjem i Solsidan, men innflyttingen går ikke helt som planlagt. Alex får problemer med å kaste ut moren sin fra huset, samtidig som han river ned et tre som lander midt på naboen, Malmberg, sin nypolerte båt. Fredde og Mickan på sin side har problemer med å få datteren Ebba til å sove om nettene.  29. januar2  Alex og Anna er på ultralyd og Alex drømmer seg helt bort til når han skal bli far, men han får seg et aldri så lite sjokk da han finner ut at den dagen Anna ble gravid, spilte hun inn en pornofilm i Skåne med Ola Rapace. Fredde har blitt avhengig av å grille, og det fører til både utgifter og søvnløse netter.  5. februar3  Ove Sundberg, en av Alex' andre barndomskamerater, dukker opp og lurer Alex til å låne han den nye høytrykkspyleren hans. Fredde forteller at Ove er utrolig gjerrig og når man låner han ting, får man dem ikke tilbake. Alex prøver da å ta Oves ting som «gissler» for å få tilbake sine egne ting. Samtidig diskuterer Alex og Anna navn til barnet sitt, og det blir ikke like lett som de hadde trodd, særlig ikke når Alex' mor begynner å blande seg inn. Fredde og Mickan krangler om hvem at dem som skifter flest bleier på datteren Ebba.  12. februar4  Alex og Fredde prøver å overgå hverandre i middager. Alex blir til slutt forbannet og vil prøve å lage Nobel-menyen fra 2003. Anna blir tvunget til å gå på helsestudio med Mickan og hennes venninne Lussan. Fredde er lei av at Mickan bestemmer alt i huset og tyr etter hvert til skitne triks for å få viljen sin. Victor som er Fredde og Mickans sønn, har fått vannkopper, noe som fører til en haug med problemer for Fredde.   19. februar5  Ove og hans kone Anette trenger seg innpå Alex og Anna mange ganger på kort tid og til slutt sprekker det for Alex, og han skjeller ut Ove. Å gjøre det godt igjen blir ikke enkelt. Fredde er redd for at han begynner å miste håret.  26. februar6  Alex møter en gammel skolevenninne i matbutikken. Han synes at hun har blitt mye styggere på bare de få årene, og Fredde forteller han at de som er pene blir styggere og omvendt. Når Alex møter henne på byen noen dager senere sammen med Ove, blir det ikke en akkurat en perfekt kveld. Fredde og Mickans sønn, Victor, har bursdag og Mickan er fast bestemt på å gjennomføre det med så mye stil som mulig, men når Victor ønsker seg en hund, blir Fredde ufrivillig satt på saken om å skaffe en.  5. mars7   Anna møter en gammel skolevenninne og hennes mann og inviterer dem hjem på middag. De er veldig opptatt av kunst og litteratur og Alex gjør hva han kan for å bli populær. Fredde på sin side er fornærmet for at de har invitert dem til middag i stedet for han og Mickan.  12. mars8  Alex leier en tilhenger på en bensinstasjon av en gammel venn som jobber i kassen. Annas bror, Palle, kommer på besøk og låner tilhengeren, men kommer uheldigvis til å kollidere med den og lyver om at Alex har vært med i en bilulykke. Fredde er sjalu for at Mickan henger mye med småbarnsfedre i barnehagen og inviterer Kim, en ung modell hjem, men når det ringer på døra er det en annen person som står der.  19. mars9   Fredde og Mickan arrangerer Sankthansfest på landstedet deres og Ove og Annette trenger seg på for å bli med. Oppholdet blir alt annet enn hyggelig da Ove ikke bidrar med det han skal, når alle skal ta på Annas gravide mage og når Palle har sex med Annette mens Ove står rett utenfor.  2. april10  Anna føder på sykehuset, men blir utrolig stresset når de får en jordmor de ikke skjønner hva sier, når Alex ikke gjør det hun har bedt han om og når Alex' mor kommer inn og vil være med på fødselen. Samtidig skal Alex og Anna pusse opp badet, men Fredde sender snekkerne til det nyoppussede barnerommet istedenfor badet. 9. april

 Sesong 2 (2011) 
 Episode nr.  Beskrivelse av episoden   Dato vist på TV1  Alex og Anna har flyttet inn i et nytt hus da det forrige huset har fått soppinfeksjon og de har fått datteren Wilma. Alex vil fri til Anna og vil gjøre mye ut av det, men ingenting går som planlagt når Ove begynner å blande seg inn, og på grunn av en misforståelse tror at Alex er blitt homofil. Anna har begynt som massør og tilbyr Mickan er gratis time, men når Mickan ikke kan, spør Anna om å massere Fredde, noe han ser på som ekstremt ubehagelig. Fredde ansetter en hushjelp, men Mickan er ikke fornøyd med valget.  16. januar2  Kristian Rapp, en gammel uvenn av Fredde, dukker opp i Solsidan og Fredde får seg et kraftig sjokk når det viser seg at han er mye rikere enn han. Verre blir det når han kjøper et gods i samme nabolag. Fredde prøver hva han kan for å bli kvitt han og ender opp med å sende Ove på han. Alex og Anna krangler om hvem som gjør mest i huset og innfører sitt eget valutasystem.  23. januar3  Ove trenger seg på Kristian hele tiden og til slutt ser Kristian ingen annen utvei enn å flytte fra Solsidan. Alex og Anna må bo hos Alex' mor mens de pusser opp huset. Hun forteller til Alex at hun har truffet en mann, og Alex får seg sitt livs sjokk da det er hans fiende-nabo Malmberg. Mickan gjør hva hun kan for å beholde hushjelpen sin og inviterer henne på ikke en akkurat perfekt middag med henne, Fredde, Alex og Anna.  30. januar4  Annette manipulerer Anna til å passe på Oves fugl Sonja mens de er på ferie på Samos. Anna har problemer med ammingen og ender opp med å glemme hele fuglen. Fredde kjøper en splitter nytt tv og stereoanlegg, men det viser seg fort å være altfor avansert.  6. februar5  Fredde har fått hemeroider og er redd for at det er kreft. Han gjør de mest pinligste ting for å finne det ut, og ender opp med å bli sjekket i sin egen bil på en offentlig parkeringsplass. Anna og Alex sliter med opprydding i huset.  13. februar6  Fredde og Mickan får besøk av Freddes kusine Linn og hennes mann Göran, og Freddes tålmodighet settes på prøve. Anna kjemper om en rolle i en film og blir tvunget til å trene hardt for å se bedre ut. Alex skal til IKEA, men blir heller tvunget til å bli med Ove til Jysk.  20. februar7  Ved et uhell kommer Alex nær en av pasientenes bryster og blir stemplet som overgriper, verre blir det når damen viser seg å være medlem i Annas mammagruppe. Mickan synes Fredde begynner å bli tjukk og gjør alt hun kan for å forhindre det. Anna sliter mye med å passe inn i mammagruppen.  27. februar8  Fredde og Mickan bestemmer seg for å reise på hotell i helgen for å slappe av, men oppholdet blir alt annet enn avslappende. Anna er på tur med mammagruppen og blir lei av at alle baksnakker hverandre. Alex og Ove er på tur med barna, noe som blir en katastrofedag da Wilma faller ut av vognen og må på legevakten, og når Ove spiser et rundstykke med avføring på.  6. mars9  Mickan reiser bort i helgen med barna og Fredde bestemmer seg for at han vil skilles og vil gjøre seg ung, men angrer senere. Alex og Anna får besøk av Annas foreldre som skal forberede bryllupet. Alex blir invitert til Oves 40-årsdag og blir tvunget til å holde tale.  13. mars10  Bryllupsdagen til Alex og Anna har kommet, men alt ser ut til å bli en katastrofedag. Anna havner i krangel med sin mor og svigermor om et brudeslør, Fredde og Mickan sliter med hvordan de skal få filmet i kirken, Ove og Annette legger seg opp i bordplasseringen og Alex tar et oppgjør med sin mor og Malmberg.  20. mars

 Sesong 3 (2012) 
 Episode nr.  Beskrivelse av episoden   Dato vist på TV1  Alex og Anna flytter inn i et nytt hus som de har kjøpt av paret Elsa og Jonas som har tatt ut skilsmisse. Alex har problemer med å få solgt sitt gamle hus og får Ove til å gå på visning og høyne budene, men han ender opp med å legge inn høyeste bud og er ikke langt fra og måtte kjøpe huset selv. Mickan reagerer på at det herjer lus på skolen til Victor. Fredde er sikker på at det bare er en bløff, men når de får hele huset invadert med lus og møll, er Freddes rolige stund totalt ødelagt.   7. oktober2  Etter å ha blitt fullstendig manipulert av Fredde er Alex redd for at hans penis begynner å krympe. Å fortelle dette til Anna blir pinligere enn han hadde trodd. Samtidig leter Alex og Anna etter barnehageplass til datteren Wilma, noe som ser ut til å bli helt umulig. Mickan synes Victor er for lite aktiv og melder han på en aktivitet hver dag, noe som går hardt utover Freddes hverdag.   14. oktober3  Anette har fått seg ny jobb som ligger ved siden av Freddes jobb. Hun overrasker han under et lunsjmøte og foreslår at de kan begynne å kjøre sammen til jobben i Freddes bil. Fredde har overhodet ikke lyst til det og lyver og sier at han drar hjemmefra klokken seks, men Anette henger seg på for det. Jonas pusser opp kjøkkenet til Alex og Anna, men får sparken da han hele tiden snakker med dem om skilsmisse.  21. oktober4  Etter å ha kjøpt nytt hus, har Alex og Anna dårlig økonomi og er nærmest desperate etter å få tak i penger, og Alex tvinger Anna til å være med i en reklamefilm, noe som blir en mindre katastrofe. Mickan får kritikk for å ha vokst opp på et ikke fint nok sted og begynner med slektsgransking for å finne ut om hun har noen kjente personer i slekten sin. Ove er redd for at Fredde skal ta Anette fra han.  28. oktober5  Fredde får en ny kollega, Kjell, som han tilbyr å bo hos seg ettersom han ikke har noe sted å bo. Det tar ikke lang tid før han angrer da Kjell bare snakker om uinteressante ting og viser seg å være rasist. Mickan har lyst på et barn til, men ettersom Fredde ikke vil skaffer hun seg et fadderbarn istedet, men Lussan har sine meninger om hvordan et fadderbarn bør være. Alex sliter med å få tak i noen håndverkere til kjøkkenet og ender opp med å bli svindlet for mange tusen kroner.  4. november6  Anna blir venn med en av mammaene i barnehagen til datteren Wilma på Facebook, og det tar ikke lang tid før hun blir mer og mer oppgitt over hennes statusoppdateringer. Mickan er lei av at en av Victors venner er slem mot han og bruker mye vold. Hun bestemmer seg for å ta en alvorsprat med moren hans, men det blir ikke lett når hennes mann skal investere mange millioner i Freddes bedrift.    11. november7  Anna prøver å få Alex til å bli mer aktiv. Ove blir mer og mer sjalu på Anettes samkjøring til jobben med Fredde og vil prøve å gjøre seg mer kul. Lussan har truffet en ny mann og ingen skjønner hvorfor hun er sammen med han da han verken er kjekk eller rik.  18. november8  Anna og Alex ber Jonas om å komme tilbake for å bygge ferdig kjøkkenet deres. Når Alex ikke klarer å fortelle hvorfor han fikk sparken, resulterer det i en haug med misforståelser. Mickan sliter med hva hun skal servere til sine fine venninner på middag og føler at uansett hva hun gjør, så blir det feil.  25. november9  I Solsidan dukker det plutselig opp et renseri som har samme navn som Fredde og Mickans etternavn, Schiller. Anna påpeker at Alex er en mammadalt. Alex finner seg ikke i dette og vil finne en måte å overbevise Anna på, noe som blir alt annet enn vellykket.  2. desember10  Endelig er kjøkkenet til Alex og Anna ferdig. Ove foreslår at de skal ha en innflyttingsfest, men Alex vil ikke siden Anna er høygravid. Ove sier at han og Anette skal arrangere hele festen, noe Alex ikke klarer å takke nei til. Anette fortsetter å trenge seg inn på Fredde og begynner å sende kjærlighetserklæringer til han. Festen blir alt annet enn vellykket. Richard, Lussans kjæreste, blir avslørt som alkoholiker for hele Solsidan og drikker seg sørpe full og havner på gata uten bukser. Ove opptrer med et show og driter seg fullstendig ut. Når festen endelig er over, går vannet for Anna, mens Alex ikke er hjemme og Ove og Anette tar imot barnet. Alex går glipp av fødselen og kommer hjem til sin nyfødte sønn. Anna blir kjørt til sykehuset, Ove og Anette finner tilbake til hverandre og Mickan og Lussan havner på akutten med Richard som nesten har drukket seg til koma.  9. desember

 Sesong 4 (2013) 
 Episode nr.  Beskrivelse av episoden   Dato vist på TV1  Alex' mor har gått bort, og begravelsen nærmer seg. Annas familie prøver å hjelpe til, men det gjør det bare verre. Alex prøver så å få hjelp av sine venner. Men Fredde sier at han ikke vil gå i begravelsen, og Ove og Anette kommer med ekle kommentarer, derfor bestemmer Alex seg for å ordne begravelsen på egenhånd. Heller ikke det går etter planen, særlig ikke når han oppdager en forbannet Malmberg i begravelsen.  20. oktober2  Alex finner ut at Margareta lagde en «dette skal jeg gjøre før jeg dør»-liste før hun døde. Alex bestemmer seg for å gjøre det samme, men tingene han skal gjøre faller ikke i god jord hos verken Anna eller Fredde. Fredde blir nødt til å bli med en kollega på jakt, og må ta jegerprøven. Mickan blir plaget av at et rådyr spiser opp trærne og plantene hennes, og når Fredde nekter å skyte dyret, setter hun Ove på saken.  27. oktober3  Fredde og Mickan får nye naboer som er negative til alt. Fredde liker ikke dette, og etter flere ubehagelige episoder tyr han til skitne triks for at de skal bli mer hyggelige. Det gjør bare saken verre. Alex og Anna prøver en «hvit måned» uten alkohol. Anette er nedstemt fordi hun og Ove ikke klarer å få et barn til. De får låne babyen til Alex og Anna som trøst, men det tar ikke lang tid før Alex og Anna angrer.   3. november4  Alex begynner å tekste med en av mødrene i barnehagen som datteren Wilma går i, og blir forvirret over om han kan bruke hjertetegn, klem osv. når han ikke kjenner henne veldig godt. Fredde prøver å hjelpe, men som vanlig gjør Freddes hjelp det bare verre. Mickan synes at Fredde er for lite sammen med barna, og prøver å ordne opp i dette samtidig som hun skal skrive en barnebok.   10. november5  Alex og Anna får besøk av Annas niese Wilda som skal bo der noen dager, men det tar ikke lang tid før Anna blir oppgitt over hennes uhøflige væremåte og døgnrytme. Viktor har fått seg kjæreste som sjefer over han, og Fredde og Mickan prøver etter beste evne å avslutte deres forhold.  17. november6  Alex og Anna sliter med å finne tid til hverandre og følger tips fra Fredde og Mickan og skjemalegger sitt samliv, men det går i en annen retning enn de hadde håpet på. Fredde finner ut at Victor ikke vet hva en leilighet er og gjør alt for at han skal finne det ut. Mickan er misfornøyd med at Fredde aldri sier noe vakkert om henne.  24. november7  Det har skjedd flere innbrudd i Solsidan, og Ove og Anette presser Alex til å gå natteravn for å sikre nabolaget. Men Alex fortviler da det viser seg at han må gå sammen med Ove. Fredde har snart bursdag; og Mickan sliter med å finne på en gave. Hun finner etter hvert ut at hun kan male et portrett av ham, men resultatet blir alt annet enn vellykket. Anette skaffer seg vakthund, men hunden klarer ikke å passe på huset, noe som får konsekvenser for Alex.  1. desember8  Anna er misfornøyd med utseendet sitt og vurderer å ta en plastisk operasjon. Hun oppfordrer Alex til å si hva han mener om saken, og han ender opp med å gjøre det hele verre. Fredde skal spille tennis med Alex, men blir forsinket og sender kollegaen Ludde i sitt sted. Dette fører til at Alex og Ludde blir så gode venner at de begynner å unngå ham, og Fredde angrer grassat på at han førte dem sammen.  8. desember9  Alex og Anna blir kjent med et nytt vennepar som inviterer dem til sitt landsted i helgen, men det tar ikke lang tid før Alex og Anna angrer på at de ble med. Hjemme passes barna av Annas foreldre, som fort får problemer med teknologien og matlagingen. Fredde havner i retten etter at han drakk alkohol om bord i båten sin under Margaretas begravelse. Ove og Anette fortsetter å mase på Alex og Anna om dåpen.  15. desember10  Alex og Annas sønn skal døpes, og de bestemmer seg for å gi ham navnet Love. Ove og Anette gleder seg til å være gudfar og gudmor, men blir skuffet da de verken får synge eller holde tale i dåpen. Fredde har fotlenke og er redd for at han ikke får tillatelse til å gå i dåpen. Annas foreldre tropper opp for å hjelpe til hjemme hos Alex og Anna, noe som gjør hverdagen mye mer vanskelig for dem.  22. desember

 Referanser 

 Eksterne lenker 



Kategori:Svenske komiserier
Kategori:TV-produksjoner på TV4 Sverige
Kategori:Svenske TV-produksjoner fra 2010-årene
Kategori:Svenske TV-produksjoner fra 2020-årene